Hilde Synnøve Blix

Hilde Synnøve Blix (født 21. oktober 1966) er norsk musikkforsker og musikkpedagog. Blix er professor i hørelære og musikkdidaktikk ved Universitetet i Tromsø, Musikkonservatoriet. Hun har hovedfag i musikkvitenskap fra Universitetet i Trondheim (1985–1991) og doktorgrad i musikkpedagogikk fra Norges musikkhøgskole 2012 med avhandlingen Gryende musikkliteracy: en studie av instrumentalelever ved en norsk kulturskole og deres tilegnelse av musikkliteracy i lys av sosiokognitive teorier om barns læring'.

Blix har publisert forsking om gehørundervisning og hørelæredidaktikk til kunstnerisk utviklingsarbeid. Sammen med Anne Katrine Bergby har hun gitt ut boken Øre for musikk. Om å undervise i hørelære (2006/2016). Blix har vært initiativtaker og redaktør for FoU-magasinet Podium utgitt av Det kunstfaglige fakultet ved UiT (2006–2016). Hun sitter også i redaksjonen til online-tidsskriftet JASEd (Journal for Research in Arts and Sports Education).

Som musikkforsker og pedagog skriver hun kronikker og populærvitenskapelige artikler om musikkpedagogiske tematikker. De senere år har hun skrevet om kjønn om musikk som tema. Fra 2015 har hun ledet prosjektet «Kjønn og skjønn i kunstfagene», et tiltaks- og forskningsprosjektet støttet av Norges forskningsråd. Hun er også initiativtaker og leder for forskningsgruppen «InOvation» ved Musikkonservatoriet i Tromsø. 

I 2017 fikk Blix likestillingsprisen ved Universitetet i Tromsø, og i 2020 mottok hun Norsk Komponistforenings likestillingspris.

 Utvalgte publikasjoner 
 Blix, H. S. (2016). «Young Instrumentalists’ Music Literacy Acquisition». i Nordisk musikkpedagogisk forskning. Årbok 2015 Vol 16, 121-138. 
 Blix, H. S. & Davidsen G. (2015). «Divergent voices – Different dialogues in the artistic research project Wikiphonium». Journal for Artistic Research Issue 8 
 Blix, H. S. (2013). «Learning strategies in ear training.» I Reitan, I. E., Bergby, A. K., Jakhelln, V., Shetelig, G. Og Øye, I. F. (red.) Aural Perspectives. On Musical Learning and Practice in Higher Music Education. Oslo: NMH-Publikasjoner 2013:10, 97-115. 
 Blix, H. S. (2012). Gryende musikkliteracy. Unge instrumentalelevers tilegnelse av musikkliteracy i lys av sosiokognitive teorier om læring. Oslo: NMH-publikasjoner, avhandling (335 sider)
 Blix, H. S. (2009): «Det store skillet? Om skriftlighetens betydning for kognitiv bevissthet i musikalsk læring.» I Nielsen, F. V., Holgersen, S. E. & Nielsen, S. G. (red.) Nordisk musikkpedagogisk forskning. Årbok Vol 11 (s. 69-91). Oslo: NMH-publikasjoner. 
 Haugseth, B. A. & Blix, H. S. (2009). «Øre – Høre – Gjøre.» I Isaksen, B. (red.) Musikk med leik, leik med musikk (s. 114-131). Oslo: Universitetsforlaget.
 Blix, H. S. (2006): «Man vet aldri helt sikkert hva som surrer rundt i hodet på sine elever – Musikk, mesterlære og refleksjon.» I Brekke, M. & Tiller, T. (red.) Samklang. Nye utfordringer i helsefaglig utdanning og yrke''. (s. 174-192). Bergen: Høyskoleforlaget.

Referanser

Eksterne lenker
Profil på Universitetet i Tromsøs nettsider

Norske musikkforskere
Norske professorer